ΑΠΟΦΑΣΕΙΣ
Αριθμ. 29247
Έγκριση των κυκλοφοριακών ρυθμίσεων που
εγκρίθηκαν με την υπ’ αρ. 07/2022 απόφαση της
Επιτροπής Ποιότητας Ζωής του Δήμου Τρικκαίων
περί «Λήψης Κανονιστικής απόφασης περί της
έγκρισης της έγκρισης τοποθέτησης ρυθμιστικών πινακίδων Ρ41 και Ρ42 (εκ περιτροπής
στάθμευση): στην οδό Αθανασίου Διάκου, από
την οδό Γ. Κονδύλη έως την οδό Νικοτσάρα και
β) στην οδό Σωκράτους από την οδό Γ. Κονδύλη
έως την οδό Περσεφόνης, της πόλης των Τρικάλων, στο Δήμο Τρικκαίων.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α΄ 87).
3. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας Στερεάς Ελλάδας» (Α΄ 231).
4. Την υπ’ αρ. 92801/31-12-2020 απόφαση του Υπουργείου Εσωτερικών «Αυτοδίκαιης απαλλαγής του Νικολά-
ου Ντίτορα του Ευαγγέλου από τα καθήκοντα του Συντονιστή Αποκεντρωμένης Διοίκησης Θεσσαλίας - Στερεάς
Ελλάδας και ορισμού ασκούντος καθήκοντα Συντονιστή
Αποκεντρωμένης Διοίκησης Θεσσαλίας Στερεάς - Ελλάδας» (Υ.Ο.Δ.Δ. 1094).
5. Τον ν. 2696/1999 (Α΄ 57) που αφορά στην κύρωση
του Κώδικα Οδικής Κυκλοφορίας, (ΚΟΚ), και ιδίως το άρθρο 52 και 52Α, όπως τροποποιήθηκε και ισχύει.
6. Το άρθρο 109 του ν. 2696/1999 (Α΄ 57) περί Δημοσίευσης Αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας, στην Εφημερίδα της
Κυβερνήσεως.
7. Την παρ. 13 του άρθρο 5 «Ρυθμίσεις θεμάτων ΟΤΑ»
του ν. 4623/2019 (Α΄ 134).
8. Τις υπ’ αρ. 1115/2012, 49/2012 και 819/2013 αποφάσεις του Συμβουλίου της Επικρατείας.
9. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Το υπ’ αρ. 2874/173392/18-11-2013 έγγραφο της
Γ.Γ. Αποκεντρωμένης Διοίκησης Θεσσαλίας Στερεάς Ελλάδας «Διευκρινίσεις-Οδηγίες περί Εγκρίσεων Κυκλοφο-
ριακών Ρυθμίσεων οδικών δικτύων στους ΟΤΑ και στους
χερσαίους χώρους λιμένων».
11. Την υπ’ αρ. 84873/28.04.2021 (ΑΔΑ: 6ΕΕ5ΟΡ10-Ρ0Ζ)
απόφαση του Ασκούντως Καθήκοντα Συντονιστή της
Αποκεντρωμένης Διοίκησης Θεσσαλίας Στερεάς Ελλάδας
«Τροποποίηση - συμπλήρωση της υπ’ αρ. 9663/97430/
2-9-2013 απόφασης της Γ.Γ.Α.Δ.Θ.-ΣΤ.ΕΛ., όπως τροποποιήθηκε με την υπ’ αρ. 1122/9732/28.1.2014 απόφαση,
αναφορικά με την άσκηση αρμοδιότητας σύμφωνα με
τα άρθρα 52 και 52 Α του ν. 2696/1999, όπως ισχύει» και
την υπ’ αρ. 87222/5.5.2021 απόφαση του Αν. Προϊσταμένου Διεύθυνσης Τεχνικού Ελέγχου της Αποκεντρωμένης
Διοίκησης Θεσσαλίας - Στερεάς Ελλάδας περί «Άσκησης
αρμοδιότητας σύμφωνα με τα άρθρα 52 και 52Α του
ν. 2696/1999» με τις οποίες ορίζεται το Τμήμα Ελέγχου
Ποιότητας Υλικών Θεσσαλίας της Διεύθυνσης Τεχνικού
Ελέγχου της Αποκεντρωμένης Διοίκησης Θεσσαλίας Στ.
Ελλάδας για την εκτέλεση των αρμοδιοτήτων του άρθρου 52 και 52Α του ν. 2696/1999.
12. Τα υπό στοιχεία Δ.O.Y./277/Φ.252/26-3-2018,
Δ.O.Y.-οικ/2696/Φ252/18-5-2018 έγγραφα του ΥΠΟ.ΜΕ.
σχετικά με διευκρινίσεις περί διαδικασιών όσο αναφορά
τα μέτρα ρύθμισης κυκλοφορίας (Κώδικας Οδική Κυκλοφορίας ν. 2696/1999, όπως έχει τροποποιηθεί και ισχύει).
13. Την υπ’ αρ. 7/2022 (ΑΔΑ: Ψ9ΚΚΩΗ9-ΨΑΟ) Ομόφωνη απόφαση Επιτροπής Ποιότητας Ζωής του Δήμου
Τρικκαίων «Λήψης Κανονιστικής απόφασης περί της
έγκρισης της έγκρισης τοποθέτησης ρυθμιστικών πινακίδων Ρ41 και Ρ42 (εκ περιτροπής στάθμευση): στην οδό
Αθανασίου Διάκου, από την οδό Γ. Κονδύλη έως την οδό
Νικοτσάρα και β) στην οδό Σωκράτους από την οδό Γ.
Κονδύλη έως την οδό Περσεφόνης, της πόλης των Τρικάλων, στο Δήμο Τρικκαίων».
14. Την υπ’ αρ. 18749/01-02-2022 απόφαση Συντονιστή της Αποκεντρωμένης Διοίκησης Θεσσαλίας Στερεάς
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Μαρτίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1105
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1105/14.03.2022
Ελλάδας περί Ελέγχου νομιμότητας της 07/2022 απόφασης Ε.Π.Ζ. του Δήμου Τρικκαίων με την οποία βρέθηκε
νόμιμη η παραπάνω απόφαση.
15. Ότι με την απόφαση αυτή δεν προκαλείται δαπάνη
σε βάρος του κρατικού προϋπολογισμού.
και επειδή:
Οι κυκλοφοριακές ρυθμίσεις αιτιολογούνται επαρκώς
από την αρμόδια υπηρεσία του Δήμου Τρικκαίων, δεν
επηρεάζουν τις υπηρεσίες των μέσων μαζικής μεταφοράς καθώς δεν διέρχεται αστική ούτε υπεραστική λεω-
φορειακή γραμμή, όπως αναφέρεται στην τεχνική έκθεση της Διεύθυνσης Βιώσιμης Κινητικότητας του Δήμου
Τρικκαίων και συμβάλλει στην εξυπηρέτηση των πολιτών
και στη βελτίωση των κυκλοφοριακών συνθηκών της
περιοχής, αποφασίζουμε:
Την έγκριση των κυκλοφοριακών ρυθμίσεων της υπ’ αρ.
07/2022 απόφαση της Επιτροπής Ποιότητας Ζωής του
Δήμου Τρικκαίων και αφορά στη «Λήψης Κανονιστικής
απόφασης περί της έγκρισης της έγκρισης τοποθέτησης
ρυθμιστικών πινακίδων Ρ41 και Ρ42 (εκ περιτροπής στάθμευση): στην οδό Αθανασίου Διάκου, από την οδό Γ. Κον-
δύλη έως την οδό Νικοτσάρα και β) στην οδό Σωκράτους
από την οδό Γ. Κονδύλη έως την οδό Περσεφόνης, της
πόλης των Τρικάλων, στο Δήμο Τρικκαίων».
Η εν λόγω έγκριση χορηγείται με τις εξής προϋποθέσεις:
1. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
2. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
3. Τα λοιπά μέτρα που λαμβάνονται με την παρούσα
απόφαση να ισχύουν από την τοποθέτηση των οικείων
πινακίδων σήμανσης, εκτός αν κατά το χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής.
4. Οι τοποθετούμενες πινακίδες σήμανσης πρέπει να
είναι κατασκευασμένες και τοποθετημένες σύμφωνα με
τις σχετικές προδιαγραφές του Υπουργείου Υποδομών,
Μεταφορών και Δικτύων, όπως και τα υλικά και η εφαρμογή της οριζόντιας σήμανσης και σύμφωνα με τα όσα
ορίζονται στο άρθρο 10 του ΚΟΚ.
5. Με την παρούσα απόφαση δεν νομιμοποιούνται
τυχόν παράνομες ενέργειες.
6. Παρακολούθηση της ακριβούς εκτέλεσης των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
7. Να τηρούνται απαρέγκλιτα τα όσα εγκρίθηκαν με
την υπ’ αρ. 07/2022 απόφαση της Επιτροπής Ποιότητας
Ζωής του Δήμου Τρικκαίων.
8. Το παρόν έγγραφο μας δεν υποκαθιστά απαιτούμενες άλλες εγκρίσεις ή άδειες που πρέπει να ληφθούν για
την υλοποίηση των εν λόγω κυκλοφοριακών ρυθμίσεων.
Η ασφάλεια οδικής κυκλοφορίας, οι απαραίτητες σημάνσεις και η ενημέρωση των πολιτών που άπτονται
των παραπάνω κυκλοφοριακών ρυθμίσεων αποτελούν
μέριμνα κι ευθύνη του Δήμου. Κατά της απόφασης αυτής
μπορεί να ασκηθεί προσφυγή από οποιονδήποτε έχει
έννομο συμφέρον ενώπιον του Υπουργού Υποδομών
και Μεταφορών μέσα σε διάστημα τριάντα (30) ημερών
από τη λήψη της.
Η  απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 15 Φεβρουαρίου 2022
Ο Ασκών καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ

[Source: 20220201105.pdf | Tokens: 6515]